ఓ సినిమా హిట్ అయితే మరో భాషలో రీమేక్ అవడం కామన్. అయితే ఒక సినిమా ఇప్పుడు నాలుగు భాషల్లో రీమేక్ అవుతోంది. పైగా నాలుగు భాషల్లో నలుగురు వేర్వేరు కథానాయికలు నటిస్తుండటం విశేషం.కంగనా రనౌత్ హీరోయిన్గా మూడేళ్ల క్రితం హిందీలో వచ్చి సక్సెస్ అయిన చిత్రం 'క్వీన్', అప్పటి నుంచి రీమేక్ అంటూ దక్షిణాది సినీజనాలను తెగ ఊరిస్తోంది. అప్పట్లోనే ఈ సినిమా తమిళ రైట్స్ తీసుకున్నాడు తమిళ దర్శకనిర్మాత త్యాగరాజన్. అయితే 'క్వీన్' పాత్రకు తగ్గ హీరోయిన్ ఎంపిక విషయంలో ఈ ప్రాజెక్ట్ ఆలస్యమవుతూ వచ్చింది. ఎట్టకేలకు 'కాజల్ అగర్వాల్' హీరోయిన్గా ఈ సినిమా పట్టాలెక్కింది. ఇదే సినిమా తెలుగులో తమన్నా కథానాయికగా నీలకంఠ దర్శకత్వంలో తెరకెక్కబోతోంది. అయితే.. తెలుగు, తమిళ భాషలతో పాటు మరో రెండు దక్షిణాది భాషల్లోనూ మరో ఇద్దరు హీరోయిన్స్తో ఈ సినిమా రీమేక్ అవుతుండటం విశేషం.కన్నడలో 'క్వీన్' రీమేక్ను నటుడు రమేశ్ అరవింద్ తెరకెక్కిస్తుండగా పారుల్ యాదవ్ హీరోయిన్గా నటిస్తోంది. ఇక మలయాళ వెర్షన్ విషయంలో హీరోయిన్గా అమలాపాల్ పేరు వినిపించినప్పటికీ 'సాహసం శ్వాసగా సాగిపో' ఫేమ్ మంజిమా మోహన్ పేరు ఇప్పుడు తెరపైకి వచ్చింది. నిజానికి 'క్వీన్' యూనివర్సల్ సబ్జెక్ట్ కనుక నాలుగు భాషల్లో గుర్తింపు ఉన్న ఒకే హీరోయిన్తో ఈ సినిమాను తెరకెక్కించవచ్చు. 'బాహుబలి' తర్వాత చాలావరకూ నిర్మాతలు ఇలాగే ప్లాన్ చేస్తున్నారు. అయితే 'క్వీన్' రీమేక్ ఇరుగు పొరుగు రాష్ట్రాల్లో ఒకేసారి తెరకెక్కుతుండడం పైగా నాలుగు భాషల్లోనూ వేర్వేరు కథానాయికలు, దర్శకులను ఎంచుకోవడం ఇప్పుడు అందరినీ ఆశ్చర్యపరుస్తోంది. మరి ఈ నాలుగు సినిమాల్లో దక్షిణాదిన ఎవరు బెస్ట్ క్వీన్ అనిపించుకుంటారో చూడాలి..!
oo sinima hit ayithe maro bhashalo remake avadam kaman. ayithe oka sinima ippudu naalugu bhaashallo remake avutondi. paiga naalugu bhaashallo naluguru ververu kathaanaayikalu natistundatam visesham.kangana ranauth heroinga moodella kritam hindeelo vachi suxes ayina chitram 'kween', appati nunchi remake antuu dakshinaadi cineejanaalanu tega ooristondi. appatlone ee sinima tamila raits teesukunnadu tamila darsakanirmaata tyagarajan. ayithe 'kween' paatraku tagga heroin empika vishayamlo ee praject aalasyamavutuu vachindi. ettakelaku 'kajal agarwal' heroinga ee sinima pattalekkindi. ide sinima telugulo tamanna kathaanaayikagaa neelakantha darsakatvamlo terakekkabotondi. ayithe.. telugu, tamila bhaashalato paatu maro rendu dakshinaadi bhaashalloonuu maro iddaru heroinsto ee sinima remake avutundatam visesham.kannadalo 'kween' reemeknu natudu ramesh aravind terakekkistundagaa parul yadav heroinga natistondi. ika malayaala version vishayamlo heroinga amalapal paeru vinipinchinappatikii 'saahasam swaasagaa sagipo' fame manjima mohan paeru ippudu terapaiki vachindi. nijaaniki 'kween' universal subject kanuka naalugu bhaashallo gurtimpu unna oke herointho ee sinimaanu terakekkinchavacchu. 'bahubali' tarvaata chaalaavarakuu nirmaatalu ilaage plan chestunnaru. ayithe 'kween' remake irugu porugu rashtrallo okesari terakekkutundadam paiga naalugu bhaashalloonuu ververu kathaanaayikalu, darsakulanu enchukovadam ippudu andarinee aascharyaparustondi. mari ee naalugu cinemallo dakshinaadina evaru best kween anipinchukuntaaro chudali..!